Baker (Oklahoma)

Baker er et kommunefritt område (unincorporated community) i den nord-østlige delen av Texas County, i delstaten Oklahoma i USA. Samfunnet befinner seg under en km nord for for U.S. Route 64. Tyrone ligger 10 km nord-nordvest på U.S. Route 54 og Turpin ligger knapt 13 km østover ved krysset mellom Route 64 og U.S. Route 83; tilstøtende til Beaver County.

Samfunnet ble opprinnelig kalt Bakerburg. Postkontoret åpnet 5. juni 1931, men er seinere blitt stengt. Navnet ble endret til Baker 15. august 1953. Samfunnet sies å ha blitt oppkalt etter Rueben F. Baker.

National Register of Historic Places
Både Baker Woodframe-siloen og den separate Baker Woodframe-kornsilo er på listen til National Register of Historic Places.

Referanser 

Steder i Texas County (Oklahoma)
Bosetninger etablert i 1931
1931 i Oklahoma
Kommunefrie områder i Oklahoma